पाएं अपने शहर की ताज़ा ख़बरें और फ्री ई-पेपरडाउनलोड करें
जिले में बुधवार को 18 प्लस आयु वर्ग के 3 हजार लोगों को वैक्सीन लगाने के लक्ष्य से विभाग ने 25 सेंटर पर वैक्सीनेशन प्रोग्राम आयोजित किया। लेकिन बुधवार को भी पिछले दिनों की तरह ही लोगों ने कम उत्साह दिखाया। जिले भर के 25 सेंटर में सिर्फ 277 लोगों ने तीसरे चरण के वैक्सीनेशन में हिस्सा लिया। वहीं 45 प्लस आयु वर्ग के लोग भी कम संख्या में ही पहुंच रहे हैं। बता दें कि जिले में 2 लाख से अधिक लोगों ने पहले डोज का टीका लगाया है, जिनको दूसरी डोज लगाई जा रही है। लोग दूसरी डोज लगवाने के लिए भी कम संख्या में सेंटर पहुंच रहे हैं। बुधवार को 45 प्लस वालों को टीका लगाने के लिए जिले के 91 सेंटर पर टीकाकरण सत्र आयोजित किया गया, जहां 1912 लोगों ने ही टीका लगवाया।
जानिए 5 दिनों में कितना लगा टीका
जिले में 1 मई को 5 सेंटर में मात्र 178 लोगों को कोरोना टीका लगाया गया।
9600 से अधिक कोविशील्ड का स्टॉक
जिले में अभी कोविशील्ड वैक्सीन 9698 स्टॉक में है। वहीं कोवैक्सीन 2683 बची है, जिससे गुरुवार को टीकाकरण किया जाएगा। जिला दूसरे चरण के पहले डोज लगाने के लिए प्रदेश में कभी अव्वल था, लेकिन तीसरे चरण व दूसरी डोज की वैक्सीनेशन में गति बहुत ही धीमी है, जिससे पहले नंबर का पायदान धीरे-धीरे नीचे आते जा रहा है।
संयुक्त रूप से लगेगा टीका
गुरुवार को विभाग ने 124 सेंटर वैक्सीनेशन ने लिए बनाया है। इन सेंटर पर 18 से 44 वर्ष के अंत्योदय राशनकार्ड धारी व 45 प्लस आयु वालों को भी टीका लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva awa_Deva hin_Deva zho_Hant eng_Latn